Hantilis I

Hantilis I – Senosios hetitų karalystės karalius, valdęs 1590–1560 m. pr. m. e. Pirmtakas – Muršilis I (jį Hantilis I nužudė per rūmų sąmokslą).Leick, Gwendolyn (2002). Who’s Who in the Ancient Near East. Routledge, p. 67. ISBN 9781134787951.

Hantilio žmona – Muršilio I sesuo Harapšili.Bryce 2001, p. 131. Karaliaujant Muršiliui, Hantilis buvo taurininkas. Paskatintas savo žento Zidantos, užgrobė sostą, nužudydamas Muršilį; tai įvyko praėjus keletui metų nuo tada, kai Muršilis sugrįžo iš karinės ekspedicijos į Babiloną.Bryce 2001, p. 131-132.

Kaip pasakojama Telepinu edikte, Hantilio I valdymo laikai pasižymėjo neramumais: būta sukilimų, huritų įsiveržimų. Valdymo pradžioje Hantilis I Sirijoje tęsė karines kampanijas (jas sėkmingai vykdė jo pirmtakai Hatušilis I ir Muršilis I), tačiau netrukus į šalį ėmė veržtis huritai, kurie nuniokojo didelę dalį Hetitų karalystės.Bryce 2001, p. 132.

Hantilis I sulaukė senyvo amžiaus. Paskutiniais gyvenimo metais buvo nužudytas jo sūnus ir įpėdinis Pisenis bei anūkai; tai padarė Zidanta (Hantilio žentas, dalyvavęs sąmoksle prieš Muršilį).Bryce 2001 , p. 133.

 Išnašos 

 Šaltiniai 
 Bryce, T. (2001). El reino de los hititas (José Luis Rozas López, trad.). Ediciones Cátedra. ISBN 8437619181.

Kategorija:Hetitų valdovai